SET ปิดลบ 12 จุด นักลงทุนรอผลเฟด-บาทอ่อนกดฟันด์โฟลว์  
SET ปิดลบ 12 จุด นักลงทุนรอผลประชุมเฟด-บาทอ่อนกดฟันด์โฟลว์ แนวโน้มสัปดาห์หน้าคาดตลาดฯ มีโอกาสฟื้นตัวยาก ให้แนวรับไว้ที่ 1,610 จุด และแนวต้าน 1,645 จุด
SET ปิดลบ 12 จุด นักลงทุนรอผลประชุมเฟด-บาทอ่อนกดฟันด์โฟลว์ แนวโน้มสัปดาห์หน้าคาดตลาดฯ มีโอกาสฟื้นตัวยาก ให้แนวรับไว้ที่ 1,610 จุด และแนวต้าน 1,645 จุด
16 ก.ย. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยวันนี้ปรับตัวลงตามตลาดหุ้นอื่นในภูมิภาคเอเชีย รับแรงกดดันจากดัชนีดาวโจนส์ที่ร่วงแรง จากนักลงทุนกังวลต่อเงินเฟ้อสหรัฐฯ ที่อยู่ในระดับสูง ส่งผลให้ธนาคารกลางสหรัฐ (เฟด) เร่งขึ้นอัตราดอกเบี้ย โดยตลาดได้ให้น้ำหนักว่าเฟดจะขึ้นดอกเบี้ยที่ระดับ 0.75%
ขณะที่ในระยะกลางมองตลาดหุ้นไทยมีโอกาสปรับตัวลงต่อ จากการกลับมากังวลต่อภาวะเศรษฐกิจถดถอย หลังเฟดเร่งขึ้นดอกเบี้ยต่อเนื่อง
สำหรับแนวโน้มการลงทุนในสัปดาห์หน้าคาดว่า ตลาดฯ น่าจะฟื้นตัวได้ยาก เนื่องจากนักลงทุนยังรอดูผลการประชุมของธนาคารกลางสหรัฐ (เฟด) ซึ่งจะสามารถทราบผลได้ในวันที่ 22 ก.ย. (ตามเวลาไทย) และรอดูว่านายเจอโรม พาวเวล ประธานเฟด จะส่งสัญญาณเกี่ยวกับทิศทางเศรษฐกิจและดอกเบี้ยต่อไปอย่างไร หากส่งสัญญาณในเชิงเข้มงวดก็จะฉุดตลาดหุ้นลงต่อ รวมถึงติดตามค่าเงินบาท หลังล่าสุดค่าเงินบาทอ่อนค่าทะลุ 37 บาท/ดอลลาร์ มาแล้ว ซึ่งเป็นการอ่อนค่าสูงสุดในรอบ 16 ปี กดดันเงินทุนต่างชาติไหลออกต่อเนื่อง ให้แนวรับไว้ที่ 1,610 จุด และแนวต้าน 1,645 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 3,779.33 ล้านบาท ปิดที่ 166.50 บาท ลดลง 0.50 บาท
PTT มูลค่าการซื้อขาย 3,542.52 ล้านบาท ปิดที่ 36.75 บาท ราคาไม่เปลี่ยนแปลง
SCC มูลค่าการซื้อขาย 3,498.22 ล้านบาท ปิดที่ 341.00 บาท ราคาไม่เปลี่ยนแปลง
BH มูลค่าการซื้อขาย 3,284.52 ล้านบาท ปิดที่ 219.00 บาท ลดลง 8.00 บาท
MINT มูลค่าการซื้อขาย 2,864.06 ล้านบาท ปิดที่ 27.50 บาท ลดลง 0.75 บาท